“У дзяцей Ігар Аляксеевіч карыстаецца вялікім аўтарытэтам”, — адзначыла дырэктар школы Святлана Юр’ева, якая прысутнічала пры нашай размове. Яе каментарый цалкам знайшоў сваё пацвярджэнне ў гутарцы з дзецьмі, якія наперабой выказваліся пра свайго любімага настаўніка, не шкадуючы пры гэтым цёплых слоў. Слухаць іх меркаванні было асабліва прыемна: калі ў нашых установах адукацыі працуюць такія энтузіясты, за дзяцей можна парадавацца.